google/wiki40b huggingface dataset:
Klegger

Utseende

Klegger er middelsstore til meget store fluer, fra 7 til over 25 millimeter lange. Kroppen er kraftig og gjerne noe flattrykt, vanligvis lite hårete. Beina er middels lange og slanke.
Hodet er meget stort, med store fasettøyne, som hos hannen møtes i pannen. Fasettøynene er ofte mønstret og er fargerike på grunn av lysbrytningen i fasettene. Punktøyne (ocelli) finnes hos underfamilien blindinger (Chrysopsinae), men er sterkt redusert eller mangler helt hos underfamilien Tabaninae. Antennene består av 6 til 10 ledd, der det tredje leddet vanligvis er større enn de andre, de ytterste leddene er små og smale men fortsatt tydelige. Hos mange arter har det tredje leddet en karakteristisk tann på oversiden. Munndelene er korte og kraftige, med skarpe stikkeredskaper. Palpene er karakteristisk sigdformede. 
Vingene er store med mange tydelige årer, ofte mørke eller med mørke flekker eller bånd. Karakteristisk er en markert "V" nær vingespissen. 
Bakkroppen er kjegleformet og har ofte karakteristiske mønster av prikker og flekker.
Larvene er mer eller mindre hvitaktige, pølseformede, beinløse uten noen tydelig hodekapsel. De består av 11 segmenter, og segmentgrensene er veldig tydelige. De fleste segmentene har vorteaktige utvokster. Hodeenden er tilspisset og munndelene stikker ut som et par små kroker. De kan strekke seg ut og trekke seg sammen ganske kraftig.

Levevis

Larvene lever i vann (helst stillestående) eller fuktig jord, som oftest nær vann. Unntaket er regnkleggene (Haematopota), som kan ha sine larver langt fra vann. Larveutviklingen for de fleste av de nordiske artene tar normalt ett år, mens enkelte av de største artene trenger to år. Larvene er predatorer (rovdyr) som fanger ulike slags bytte, særlig andre insektlarver. 
De voksne insektene er meget gode og hurtige flyvere. De kan fly lange avstander og kan derfor påtreffes langt fra der de ble klekket. I motsetning til de fleste andre blodsugende insekter er kleggene gjerne aktive midt på dagen, i solskinn. 
Hunnene lever gjerne i 2 til 3 uker som voksne, hannene trolig noe kortere. Hanner er fredelige og langt sjeldnere enn hunner, de oppsøker ikke mennesker eller dyr, siden de lever av nektar og pollen fra blomster.

Blodsugere

Hannene er ikke blodsugere, det er bare hunnene som suger blod. Enkelte arter kan være svært plagsomme for mennesker. Hunnene suger blod for å få nok proteiner til å utvikle eggene, men de suger også nektar og andre sukkerholdige væsker. 
Hos flere arter kan hunnene legge ett kull egg, uten å suge blod, men de trenger blod for å legge flere kull.

Sykdomsspredere

Som andre blodsugende insekter kan klegger spre sykdommer som miltbrann og harepest. I Nord-Europa er dette ikke noe stort problem. 
Enkelte kan få allergiske reaksjoner etter bitt fra klegg. De fleste hovner opp kraftig lokalt ved bittstedet etter kleggbitt.

Bildegalleri

Her er et utvalg bilder av noen klegger. Klikk på bildene for å se større utgaver.
Fløyelsrørsopp

Kjennetegn

Fløyelsrørsoppen er en middels stor rørsopp med en gulbrun, fløyelsaktiv hattoverflate. Hatten er typisk 5-12 cm bred. Yngre fløyelsrørsopper er gjerne halvkuleformede, men blir senere hvelvede. Overflaten er tørr og matt. Undersiden av hatten er smørgul da rørmunningene har denne fargen. Rørene er som oftest lysende gule, men blir grønnlig eller brunlig gule ettersom soppen blir eldre. Det er lite misfarge på rørmunningene om man presser dem, men de kan bli svakt blågrønne i noen tilfeller.
Stilken er 5-10 cm høy og 1-2 cm tykk, noe tykkere nedentil. Fargen er gjerne gulbrun til rødbrunn. Den kan ha ribber som minner om årenett, men det er ikke vanlig. Soppkjøttet er blekgult, men kan som rørmunningene bli blågrønne ved overskjæring. Lukten er fruktliknende.
Ruterørsopp er en forvekslingssopp med fløyelsrørsopp. Forskjellen er i hovedsak i at ruterørsopp har rød farge under hattehuden, mens fløyelsopp ikke har noe rødt på seg. Gammel ruterørsopp har ofte sprekker i hattehuden med klare røde sprekker. Begge soppene er spiselige uten spesialbehandling.

Utbredelse

Fløyeøsrørsoppen er som oftest å finne i løv- og barskog. Den er observert særlig rundt Oslofjorden, i Stavanger, i Romsdal og i Trondheim, men også så langt nord som Kirkenes og langsmed grensen til Russland.
Sjokoladepizza

Sjokoladepizza er en ny variant pizza oppfunnet av Dr. Oetker i 2017. Pizzaen, også omtalt som "sjokokake" i sosiale kontekster består av både hvit- og mørk sjokolade, kjeksbunn med marshmallows på toppen.
Dardarina

Utseende

Små (vingespenn ca. 20 millimeter), brune smygere. Oversiden er ensfarget brun bortsett fra noen små, hvite flekker, undersiden er brun med gulaktige tegninger på forvingen og mørke flekker på bakvingen.

Levevis

Larvene lever på ulike slags gress (Poaceae).

Utbredelse

Slekten er utbredt i Mellom- og Sør-Amerika, de fleste av artene i Brasil.
Håkon & Haffners byggeklosser

Mottakelse

Programserien fikk en blandet mottakelse. Den fikk skryt for overraskende vinklinger og for å være snappy i måten temaet i de ulike episodene ble formidlet på, men serien ble også kritisert for å være belemret med faktafeil og for å være springende og overflatisk i temabehandlingen.
Ari Pulkkinen

Biografi

Pulkkinen begynte å spille piano som seksåring, og komponerte sin første sang når han var 12 år. Han var aktiv i Demoscenen der han  laget musikk ved hjelp av Tracker-programvare. Han vant mange konkurranser og lagde sitt første album til freeware-spillet Starfight VI: Gatekeepers i 1999. 
Mellom 2003 og 2008 var han ansatt som lydregissør i spillselskapet Frozenbyte. Der laget han blant annet soundtrackene til spillene Shadowgrounds, Shadowgrounds: Survivor og Trine. Deretter startet han sitt eget firma og har senere laget soundtrack og lyddesign til over 20 videospill, som Angry Birds, Dead Nation, Trine 2, Outland og Super Stardust HD. Ari gir ut musikken på sin egen label AriTunes.
Den 2. september 2011 ble Angry Birds-kjenningsmelodien fremført av London Philharmonic Orchestra. Dette var første gang Pulkkinens musikk ble spilt av et fullt orkester.
4. oktober 2011 vant Ari Best Finnish Game Developer in 2011 Award for sine bidrag til den finske spillindustrien.
Mjærhallen

Mjærhallen er en idrettshall i Ytre Enebakk.
Hallen ligger ved Mjærvann, rett ved Tangenkrysset - nedenfor Mjær ungdomsskole, Mjær idrettspark og kunstgressbanen Mjær stadion. Hallens adresse er Lillestrømveien 31.
Murphys lov

Murphys lov postulerer at: Ting vil gå galt uavhengig av situasjon hvis gitt muligheten.
«Loven» ble til da John Paul Stapp, George Nichols og Edward A. Murphy Jr. undersøkte den menneskelige toleranse for akselerasjon under raketteksperimenter ved Edwards Air Force Base i California i 1949 hvor Murphy under disse forsøkene uttrykte følgende postulat: «Om det er to eller flere måter å gjøre en ting på, og en av de to måtene kan føre til en katastrofe, da vil noen gjøre det.»
Rosa Smith Eigenmann

Bakgrunn

Hun ble født som den yngste av ni søsken. Familien kom opprinnelig fra California, og hadde flyttet til Illinois for å starte en avis der. Men Rosa hadde dårlig helse så de dro tilbake til California og bosatte seg i San Diego. Hun var interessert i den lokale naturhistorien fra tidlig alder, og ble med i San Diego Society of Natural History.
David Starr Jordan besøkte San Diego i 1879, og traff Smith da, enten på et møte i samfunnet eller fordi han leide hest og vogn hos faren hennes. På denne tiden hadde hun oppdaget den blinde fisken Othonops eos i huler under Point Loma. Jordan ble imponert og oppfordret henne til å studere med ham ved Indiana University. Hun tilbrakte to år der, men måtte returnere hjem på grunn av sykdom i familien. 
Mens hun var der møtte hun medstudenten Carl og fortsatte å korrespondere med ham etter at hun dro til San Diego igjen.

Ichtolog

Rosa publiserte også en formell beskrivelse av Othonops eos og andre fisker.
Carl kom til California etter at han hadde tatt sin bachelorgrad, og de giftet seg 20. august 1887. De dro deretter til Harvard University hvor de studerte samlingene, og Rosa ble den første kvinnen som gikk hovedfagskurs ved Harvard. De publiserte også de første av mange samarbeider.
Etter flere år i San Diego ble Carl professor ved Indiana. Rosa fortsatte å samarbeide med ham gjennom disse årene, men i mindre grad. Av deres fem barn var en datter funksjonshemmet, og Rosa tok mesteparten av arbeidet som dette medførte. Av barne tilbragte Lucretia Margaretha Eigenmann (1889- ) det siste av livet nær Butlerville i Indiana; Charlotte Elizabeth Eigenmann (1891-1959) studerte ved Stanford og fikk en karrere med redaksjonelt arbeid; Theodore Smith Eigenmann (1893-1970) ble etter militærtjeneste frem til 1918 pasient ved veteranhospitaler; Adele Rosa (Eigenmann) Eiler (1896-1978), som ledsaget faren på Irwin-ekspedisjonen til Sør-Amerika 1918-1919, fullførte sin medisinske utdannelse ved Indiana University i 1921; Thora Marie Eigenmann (1901-1968) tok utdannelse ved University of Missouri og ble skrivende.
Da Carl fikk slag i 1927 flyttet familien til San Diego. Etter at han døde i april samme år, forble hun der, men ikke lenger aktiv innen vitenskapen.
Frambakken

Historie

Skiklubben Fram ble stiftet i 1895, og gikk straks i gang med å bygge en hoppbakke. Den var klar til bruk vinteren 1896, men snømangel gjorde at åpningsrennet først kunne holdes 7. februar 1897. Ingvald Kolden hoppet lengst i åpningsrennet med 23 meter. Hopprennet under hovedlandsrennet 1913 ble arrangert i Frambakken, med lengste hopp 41 meter. Rennet ble bivånet av rundt 10 000 tilskuere, deriblant kong Haakon VII.
I et landsrenn (nasjonalt renn) i Frambakken i 1910 skal Sigurd Brevig (eller Brevik) ha hoppet 54 meter. Det var i så fall hele 9 meter lengre enn det som i dag vanligvis anerkjennes som verdensrekord på den tiden. Imidlertid nevnes det i en artikkel i Aftenposten i 1913 at rekordhoppet i Frambakken var 51 meter, og i sin artikkel i samme avis om hovedlandsrennet 1913 mer enn antyder den kjente idrettslederen Fritz Huitfeldt at langhoppet var et fall.
Oplandske Skistevne ble arrangert i Brumunddal i 1911, med hopprenn i Frambakken. I 1921 fikk Skiklubben Fram i stand en leieavtale på 99 år med grunneier Olaf Stenbakken for området der Frambakken lå. Skiklubben Fram og Frem IL slo seg sammen til nye Fram IL i 1924. Under Framrennet 21. februar 1926 ble bakkerekorden forbedret til 52 meter av Sverre Snilsberg og Bjarne Eriksen. På 1930-tallet ble hoppbakken forbedret, og det ble satt opp nye tribuner for 300 tilskuere i 1935. Kaare Walberg satte ny bakkerekord med 58 meter under et landsrenn i 1931, og forbedret rekorden senere til 62 meter.
Fram IL og AIL slo seg sammen til Brumunddal IL i 1945. I 1953 ble Opplandske Skistevne igjen arrangert i Brumunddal, og Arvid Amdahl satte bakkerekord med 68 meter.
Frambakken var i bruk fram til begynnelsen av 1990-tallet.
Enki

Navn

Den nøyaktige meningen av hans navn er usikker: den vanlige oversettelsen er «Jordens herre». Sumeriske En er oversatt som en tittel tilsvarende med «herre» og var opprinnelig en tittel gitt til en yppersteprest. Ki betyr «jord», men det er teorier at ki i hans navn har en annen opprinnelse, muligens kig av en ukjent betydning, eller kur i betydning grav- eller jordhaug. Navnet Ea er muligens hurrisk i sitt opphav, men det er også mulig at det er av semittisk opprinnelse. I sistnevnte kan det være en avledning av det vestsemittiske rotordet *hyy i betydningen «liv», i dette tilfellet benyttet for «kilde», «rennende vann». I sumerisk har E-A betydningen «vannhuset», og det har blitt foreslått at det var det opprinnelige navnet på gudens helligdom i Eridu. Det har vært en mistanke om at den opprinnelige, abstrakte (ikke antropomorfiske) guddommen ved Eridu var ikke Enki, men Abzu (ab = «vann», zu = «dybt»). Fremkomsten av Enki som den guddommelige elskeren til Ninhursag, og den guddommelige kampen mellom de yngre Igigi-guddommene og Abzu, førte til at grunnvannet ved Aquifer, ble stedet hvor fundamentet hvor tempelet ble bygget.
Hvalsafari

Hvalsafari og hvalkikking er en trend og en næring som voks fram på 1980-tallet, spesielt etter at tradisjonell hvalfangst ble forbudt i 1986. Turister betaler for å komme i nærkontakt med hvaler i sitt naturlige habitat – havet.
At det ble et generelt forbud mot hvalfangst skyldes flere faktorer, ikke minst et sterkt engasjement fra en rekke ulike internasjonale miljøorganisasjoner, der spesielt Greenpeace utmerket seg med sine kraftige metoder for å stoppe hvalfangsten, men også forskningsmiljøene bidro sterkt. Det ble varslet om kraftig tilbakegang i populasjonene for mange arter, som følge av overfangst. Enkelte arter kan ha vært på randen av utryddelse.
På denne tiden hadde det alt utviklet seg en interesse for hvalkikking i noen land, som i USA. Folk samlet seg i grupper og dro til sjøs med båt for å kikke på hvalene, som selv kan være ganske nysgjerrige dyr. Hvalkikkingen utviklet seg raskt til å bli en ny form for turisme i noen land, kanskje spesielt i USA og Canada, som var pionerer i den nye næringen.
I dag er hvalkikking populært i mange land, også i Norge der flere selskaper nå tilbyr turister å se hval gjennom et produkt næringen har valgt å kalle hvalsafari. I Norge har virksomheten størst utbredelse i nordområdene, der sjansen til å se hval er størst.
Hvalkikking har også blitt et populært i land som Sør-Afrika, New Zealand og Australia, på Asorene og i en rekke land rundt Middelhavet og det øvrige Europa. I det siste har det også utviklet seg en gryende næring i land som Chile og Argentina, som begge ligger sentralt i forhold til hvalkikking i Sørishavet.
Aphanicerca terata

Utseende

Små, mørke steinfluer. Et karakteristisk kjennetegn er at baklårene er svært kraftige.

Levevis

Artene i familien Notonemouridae kan finnes i en rekke forskjellige ferskvanns-lokaliteter, men foretrekker kaldt og oksygenrikt vann. Noen arter lever på steiner som blir overskylt av fossefall eller stryk, andre lever i elver eller innsjøer. Nymfene eter døde planter og dødt, organisk materiale og gjennomfører utviklingen på ett år. De har sterke bein og kan krype opp loddrette overflater, også mot en kraftig vannstrøm. De voksne fluene kan hoppe ved hjelp av sine kraftige baklår, noen arter flyr også godt. De tar trolig næring til seg.
Karol Wojtyła – Geheimnisse eines Papstes

Handling

En gartner i Vatikanet, Peppino  Mancuso (som er fiktiv), møter Johannes Paul II i haven, og paven forteller ham sin livshistorie og gir ham ny innsikt.
Gunnel Vallquist

Bakgrunn

Vallquist var datter av oberstløytnant Gunnar Vallquist og oversetteren Lily Vallquist, født Söderberg. Hun giftet seg atten år gammel i 1936 med yrkesoffiseren Folke Diurlin; de ble skilt i 1939, og Vallquist inngikk aldri noe nytt ekteskap.
Etter studier i romanske språk, litteraturhistorie og nordiske språk ved Uppsala universitet ble hun fil.mag. i 1946.

Forfatterskap

Etter studiena flyttet hun til Frankrike og kom der i kontakt med den svenske forfatteren Sven Stolpe. Vallquist hadde ved denne tid konvertert til katolisismen, og fra årene som student hadde hun skrevet for katolske tidsskrifter. Fra Frankrike fortsatte hun sitt arbeide som kulturskribent og essayist ved blant annet Bonniers Litterära Magasin, Dagens Nyheter og Svenska Dagbladet fra 1952.
Sitt magnum opus, oversettelsen av Marcel Prousts 'À la recherche du temps perdu (i hennes svensk: På spaning efter den tid som flytt), begynte hun på i år 1950. Som kulturskribent kom Vallquist til å introdusere en del fransk litteratur til Sverige. Hun hadde en særskily personlig kjærlighet til fransk spiritualitet og litteratur, og gjorde det katolska Frankrike mer kjent i Sverige.
Under ett par år på 1950-tallet var Vallquist dessuten bosatt i Roma. Hun påbegynte der en biografi over den kristeligdemokratiske politikeren Giorgio La Pira, en florentinsk ledende skikkelse under den katolske etterkrigstiden.
Vallquists første bok, Något att leva för (1956), var en essaysamling. Selv hennes øvrige utgitte bøker har bestått av sakprosa, men med tiden med tiltagende skjønnlitterære anstrøk.
I sin Dagbok från Rom (fire band, 1964–1966) rapporterte hun fra Det annet Vatikankonsil, den katolske kirkes skjellsettende kirkemøte. Sentrale kirkopolitiske og aktuelle teologiske spørsmål har vært hjembvendende emner for Vallquists forfatterskap.
I 1976 ble Vallquist æresdoktor i teologi ved Universitetet i Lund. I 1981 gav den svenske regjeringen henne ærestittel som professor. Vallquist ble innvalgt i Svenska Akademien 1. april 1982 og hadde sin tiltredelse 20. desember samme år. Hun etterfulgte forfatteren Anders Österling på stol nr 13.
Ordenstall

Ordenstall beskriver nummer i en rekke, og kalles derfor også rekketall. Første er ordenstallet som viser til nummer én i en rekke.
I nynorsk følges første av andre, mens bokmål har alternativet annen i tillegg til andre.
Deretter følger tredje, fjerde, femte osv.

Kongelige

For kongelige personer, er det vanlig å bruke romertall for å skrive ordenstall. Slik får vi Harald I (Harald den første) eller Ludvig XVI av Frankrike (Ludvig sekstende av Frankrike).
Debby Ryan

Biografi

Fra en ung alder, var Debby involvert i teaterproduksjoner og revyer på den private skolen hun gikk på. Hun fikk sin gjennombrudd først da hun klarte å få rollen som Bailey Pickett i den nye serien The Suite Life on Deck, og Som Jessie i tv-serien Jessie. Hun flyttet til Tyskland i 7 årsalderen og deltok i profesjonelt teater. Hun flyttet tilbake til USA når hun var 10 år, da hun innså at hun ønsket å opptre for fullt.Hun har også spilt i serien Jessie på Disney Channel. 
Ryan snakker både tysk og engelsk, hennes primære språk, samt litt spansk. Hun debuterte i 2007 som gjest i "Barney: Let's Go to the Firehouse". Hun var i Ice Cube-filmen The Longshots, med Keke Palmer. Ryan har spilt i mange teaterforestillinger. Hun kan utføre moderne hiphop og militær dans.
Plesiomesosites

Utbredelse

Slekten er beskrevet fra fossil-lag fra Miocen-tiden i Kina.
EM i friidrett 1954 – 100 meter menn

Forsøksheat

Forsøksheatene ble avholdt den 25. august.

Semifinaler

Semifinalene ble avholdt den 26. august.
Ruth og Vigdis

Ruth og Vigdis er en norsk dragduo som består av rollefigurene Ruth Torsov (spilt av Geir Lillejord fra Skien) og Vigdis Sagene (spilt av Cårejånni Enderud fra Kongsvinger).
De hadde eget talkshow på TVNorge høsten 2000, deltok som konsulenter for deltagerne i TV-serien "Alt for Rognan" på TV 2 høsten 2006. og har hatt en rekke show.
Eustrangalis

Utseende

Middelsstore, slanke, blankt rødbrunlige trebukker, dekkvingene ofte mørke med grønn metallglans. Antennene er tynne, omtrent så lange som kroppen. Pronotum er klokkeformet med litt uttrukne bakhjørner, dekkvingene kraftig avsmalnende bakover. Beina er ganske lange og slanke.

Levevis

Larvene utvikler seg trolig i død ved, men det synes ikke finnes noe sikker informasjon om dette. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten er utbredt i Øst- og Sørøst-Asia (Laos, det sørlige Kina, Taiwan, Japan).
Malta under VM i friidrett 2015

Resultater

(DQ – diskvalifisert)
Eurocopter AS350

Design og utvikling

Utviklingen begynte tidlig på 1970-tallet for å finne en erstatter for Alouette II. Den første flygingen fant sted den 27. juni 1974. AS350 leveres fortsatt i betydelig antall selv om EC130 er kommet.

AS350 i Norge

Airbus H125/AS350 er en utbredt helikoptertype i Norge og utgjør 85 av de 285 helikoptrene som er registrert i Norges luftfartøyregister pr september 2019.

Rekorder

Den 14. mai 2005 landet en AS350B3 ført av Eurocopter testpilot Didier Delsalle på toppen av Mount Everest, i 8 850 meters (29 035 fot) høyde. Dette regnes som den høyeste landingen utført av et helikopter og er anerkjent av Fédération aéronautique internationale.
Hush

Sammendrag

Maddie Young (Kate Siegel) er en ung døv forfatter som mistet hørselen i en alder av 13 år. Hun er venn med nabo Sarah (Samantha Sloyan) som en dag blir angrepet og drept av en maskert mann. Den maskerte drapsmannen innser at Maddie er døv, og han bruker dette til sin fordel. Han sniker seg inn i huset hennes, og tar mobiltelefonen hennes - som han bruker til å ta bilder av henne i smug. 
Disse fotografiene sender han til hennes bærbare datamaskin, for å gjøre henne oppmerksom på hans nærvær. Maddie innser at hun blir overvåket og forfulgt, så hun låser seg inne i huset. Mannen kutter strømmen til huset, og ødelegger bilen hennes – for å hindre at hun kommer seg unna. Kvelden og natten utvikler seg til en dødelig katt og mus-lek, og Maddie gjør gjentatte forsøk på å komme seg unna.
Nitta

Nitta er et tettsted i Ulricehamn kommune i Västra Götalands län i landskapet Västergötland i Sverige. I 2010 hadde tettstedet 354 innbyggere.
Trondhjems Skiskyttere

Historie

I 1861 ble Trondhjems skytterlag stiftet. På 50 eller 60-tallet ble det dannet en skiskyttergruppe innenfor skytterlaget. Da skiskytingen skulle organisere seg innen Norges Idrettsforbund ble det besluttet å opprette en egen skiskyttergruppe. Trondhjems skiskyttere ble dermed stiftet i 1. februar 1984.

Arrangement

Trondhjems skiskyttere arrangerer årlig Trondhjemsrennet. Det er 2 løp i slutten av januar hvor alle som vil kan delta. På høsten har det vært tradisjon å arrangere løp i «sommerskiskyting» hvor man enten løper eller går rulleski i tillegg til å skyte.
Klubben var med å arragerte NM for senior i 1994 og Hovedlandsrennet for 14-15 åringer i 1999. 29. mars 2006 ble NM i skiskyting arrangert på Saupstad skistadion. Det var et arrangement med mange tilskuere og gode prestasjoner. Løpere som Ole Einar Bjørndalen og Liv Grete Skjelbreid Poiree deltok.

Stadion

Trondhjems skiskyttere har stadion på Saupstad skistadion omtrent 1 mil sør for Trondheim sentrum. Det er et moderne og godt skiskytterstadion med 30 skiver. Stadionet er tilknyttet løypenettet i Bymarka og man har tilgang på mange mil med skiløyper. På kveldstid er det også et lysløypenett på flere mil som strekker seg forbi Granåsen og til Nilsbyen.
I 2005 ble det anlagt en 2,3 km lang rulleskiløype i forbindelse med skiskytterstadionet.

Utøvere

Trondhjems skiskyttere har fostret mange gode skiskyttere. På midten av 90-tallet gikk Halvard Hanevold for Trondhjems. Emil Hegle Svendsen er Trondhjemsløper og deltok sesongen 2005/2006 i sitt første verdenscuprenn og i OL i Torino ble han nr. 6 på fellesstarten. Ellers kan Stian Nåvik og Sveinung Hestad Strand med flere norgescupseire og medaljer fra jr.NM nevnes.
Det er også flere unge lovende talenter i klubben som kan komme til å blomstre innen få år.
L. L. Wilkins gasskraftverk

L L Wilkins gasskraftverk er et varmekraftverk i Coahoma County, i delstaten Mississippi i det sørlige USA. Anlegget har en installert produksjonskapasitet på 55 MW fordelt på 4 små turbiner med effekt på 6 – 25 MW hver. Operatør er energiselskapet til Clarksdale kommune. 
Det stod ferdig utbygd i 1965, og utvidet i 1971 og 1996. Brenselkilden er hovedsakelig naturgass.
Undertøy

Undertøy er fellesbetegnelsen på plagg man har innerst på kroppen, og gjerne klær utenpå.
Shuhei Yomoda

Karriere

Han har tidligere vært trener for Hokkaido Consadole Sapporo.